**Să aducem trăirile înapoi**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să aducem trăirile înapoi

Mă strecor în gânduri, răvășit,

Refac pașii-n doi și te zăresc,

Ne pierdem din nou în infint

Și tot mai mult mă răscolesc.

Mi-am oprit clipele trăite,

Mai pun în van câte-o dorință,

Stârnesc din poftele-nvechite

Și port cu mine o căință.

Te caut și-n vise, nu obosesc,

Cred că am greșit să uit de noi,

Aș face orice să mai iubesc

Să aduc dorința înapoi.

Oare ce-aș putea să mai repar,

Să-mi ierți purtările rebele,

Din gestul meu, vinovat, bizar

Păstrăm secvențele fidele.

Trimit speranțele rămase

Să încerce ce n-am reușit,

S-aducă serile spumoase

Și trăirile... ce ne-au lipsit.

Atât de scurtă este viața,

Nu vrem un cer neînsorit,

Doar când iubești se-nalță ceața,

Doar când iubești ești împlinit.

Autor: Gabriel Stănciulescu